# Felterjesztési felhívás a SZE-Győr Innovációs Díjra

Hagyományteremtő módon, első alkalommal 2011-ben került átadására a SZE-Győr Innovációs Díj, ami az **egyetemi innovációs folyamatokban résztvevő** munkatársaink, oktatóink és kutatóink fokozott erkölcsi elismerését célozza. A Díjat a Győr-Moson-Sopron Megyei Kereskedelmi és Iparkamara 2013 évben egyszeri 50.000 Ft-os bruttó személyi kifizetéssel támogatja és a Díj átadásán részt vesz a kamara elnöke vagy annak megbízottja.

Jelen felhívással Önhöz, mint szakterületének innovációs és kutatás-fejlesztési eredményeit ismerő felelős vezetőhöz fordulunk azzal a kéréssel, hogy segítse egyetemünk legkiválóbb szakembereinek azonosítását és elismerését. Kérjük, hogy küldje el az Ön által elismerésre érdemesnek tartott és a felhívásban megfogalmazott feltételeknek eleget tevő szakember(ek) felterjesztését a mellékelt adatlap kitöltésével **2013. október 31. 12.00 óráig a Rektori Hivatal Titkárságára, Szabados Eszter részére a „SZE-Győr Innovációs Díj” feliratot tartalmazó lezárt borítékban.**

Kérjük, hogy az írásos felterjesztés tartalmazza az értékelés alábbi szempontjait (részletesen lásd adatlap):

* a jelölt kreativitása, innovativitása, eredményeinek gyakorlati hasznosítása,
* a jelölt által elért kiemelt teljesítmény aktualitása, időszerűsége,
* az alkotói, feltalálói tevékenység eredményessége, pl. szabadalom, know-how, szoftver és
* a szakmai tevékenység műszaki, gazdasági és társadalmi hatása.

A beérkezett felterjesztésekről és a díj odaítélésről **a rektori tanácsadókból és a Győr-Moson-Sopron Megyei Kereskedelmi és Iparkamara által delegált személyből álló bizottság** dönt.

A „SZE-Győr Innovációs Díj” a **Magyar Tudomány Ünnepe** rendezvénysorozat egyetemi központi programján kerül átadásra a díjazott(ak)nak **2013. november 6-án**.

Prof. Dr. Földesi Péter

rektor

# A SZE-Győr Innovációs Díj adatlapja

**A jelölt neve**:……………………………………………………………………….

|  |  |
| --- | --- |
| **Rövid indoklás, hogy miért tartja a jelölt innovációs tevékenységét elismerésre méltónak, példamutatónak a Széchenyi István Egyetemen  (max. 500 karakter)** |  |
| **Kérjük, mutassa be a jelölt kreativitását, innovativitását, és kutatási eredményeinek gyakorlati hasznosítását (max. 500 karakter)** |  |
| **Kérjük, mutassa be a jelölt által elért kiemelt teljesítmény aktualitását, időszerűségét (max. 500 karakter)** |  |
| **Kérjük, mutassa be az alkotói, feltalálói tevékenység eredményességét, pl. szabadalom, know-how, szoftver (max. 500 karakter)** |  |
| **Kérjük, mutassa be a jelölt által folytatott szakmai tevékenység műszaki, gazdasági és társadalmi hatását (max. 500 karakter)** |  |

Győr, 2013. október ….

-----------------------------------------------

felterjesztő neve, aláírása